Tehotenstvo + tetánia
Pekný deň, prosím chcela by som sa opýtať ohľadom užívania doplnkov s ochorením tetánia a tehotenstvo. Som v prvom trimestri v 6. týždni tehotenstva a mávam pocity kŕčov najmä v oblasti hrudnej chrbtice, v noci sa mi nedarí zaspať, pretrvávajú pocity paniky a zrýchlený pulz. Prosím o radu
Dobrý deň,
ďakujeme za prejavenú dôveru.
Tetánia je stav /syndróm, pri ktorom je zvýšená dráždivosť centrálneho a periférneho nervového systému. Stav je najčastejšie vyvolaný zníženou hladinou horčíka v krvi (môže byť vyvolaný aj nedostatkom vápnika). Tetániu je teda potrebné liečiť na základe príčiny, ktorá ju vyvoláva. V prípade, že máte diagnostikovanú tetániu, jej liečbu (aj vzhľadom na prebiehajúce tehotenstvo) určuje lekár. Ak nemáte stanovenú dignózu, je potrebné podstúpiť komplexné lekárske vyšetrenie pre určenie presnej príčiny a následné nastavenie vhodnej liečby.
Prajem pevné zdravie.
S pozdravom
PharmDr. Veronika Kiabová